Title: Studentski kulturni centar Niš periodu od 01
Author: Owner
Last saved by: Goran Stojic

UVELIKO TEKU PRIPREME ZA 14.MEĐUNARODNI FESTIVAL STUDENTSKIH POZORIŠNIH SCENA

           „Urban fest“ ove godine donosi novine            

*Od ove godine se uvode dve selekcije, prva amaterska, omladinskih i studentskih pozorišta, a druga će prdstavljati selektovane predstave studenata glume iz zemlje i regiona
*Želja nam je da na ovaj način stvorimo ambijent u kojem bi se budući profesionalni glumci bolje upoznali, a naročito sa radom svojih kolega sa drugih fakulteta i akademija, kažu organizatori festivala

           Studentski kulturni centar Niš u  periodu od 1.  do 5. septembra 2018. godine, organizuje  14. Međunarodni festival studentskih pozorišnih scena „Urban Fest“, a ove godine su uvedene i neke novine koje će festival osvežiti.
          Naime, Urban Fest je od festivala revijalnog karaktera, pa preko relevantnog takmičarskog, čija posebnost se ogleda pre svega u tome što se predstave izvode pod vedrim nebom na različitim lokacijama grada Niša, kao i u tome što tročlani žiri, sastavljen od profesora glume i profesionalnih glumaca, nagrađuje isključivo glumačka ostvarenja, od ove godine uvodi novinu u vidu odvojene selekcije.
            Prvu će činiti pet izabranih predstava amaterskih akademskih, omladinskih i studentskih pozorišta iz Srbije i inostranstva, dok će drugu selekciju činiti četiri selektovane  predstave studenata glume iz zemlje i regiona, Beograd, Novi Sad, Priština, Skoplje, Sofija, Bukurešt, Sarajevo.
           „Želja nam je da na ovaj način stvorimo ambijent u kojem bi se budući profesionalni glumci bolje upoznali, a naročito sa radom svojih kolega drugih fakulteta i akademija. Takav nivo festivala bi ujedno bio dobar putokaz mladim glumcima amaterskih pozorišta, što bi u narednom periodu podiglo, kako nivo njihovih predstava, tako i kvalitet same igre pomenutih ansambala“, kažu u Studentskom kulturnom centru. 
           Predstave se igraju na dve scene na teritoriji jedne gradske opstine. Ove godine je to Gradska opština Medijana, park Čair.
            Predstave će ocenjivati žiri u sastavu  Željko Mitrović, profesor Fakulteta umetnosti Banja Luka,  Zoran Cvetković, glumac i reditelj i Ivana Nedović, glumica.
             Festival se održava u saradnji sa Gradskom opštinom Medijana i uz tehničku pomoć i podršku Dečijeg centra Niš.

                                       V.Petrović

LEG:OVE GODINE NOVINA DVE SELEKCIJE:sa pršlogodišnjeg Urban festa

(Projekat „Nišlije se uključuju u odlučivanje“ sufinansiran iz budžeta grada Niša)